**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА**

|  |  |
| --- | --- |
| **Назив административног поступка** | Решење о упису података о медију који је регистрован у Регистру јавних гласила |
| **Шифра поступка** | 10.05.0177 |
| **Регулаторно тело**  **(надлежно за спровођење препоруке)** | Агенција за привредне регистре |
| **Правни оквир којим је уређен административни поступак** | * Закон о јавном информисању и медијима („Службени гласник РС”, бр. 83/14, 58/15 и 12/16 – аутентично тумачење) * Закон о поступку регистрације у Агенцији за привредне регистре ( „Службени гласник РС”, бр. 99/11, 83/14 и 31/19) * Закон о удружењима („Службени гласник РС”, бр. 51/09, 99/11–(др. закони) и 44/18–(др. закон)) * Правилник о документацији која се прилаже у поступку регистрације медија у Регистар медија („Службени гласник РС”, бр. 126/14, 61/15 и 40/19) * Одлука о накнадама за послове регистрације и друге услуге које пружа Агенција за привредне регистре („Службени гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20) |
| **Прописи које треба променити /донети/укинути да би се спровеле препоруке** | 1. Правилник о документацији која се прилаже у поступку регистрације медија у Регистар медија („Службени гласник РС”, бр. 126/14, 61/15 i 40/19) 2. Одлука о накнадама за послове регистрације и друге услуге које пружа Агенција за привредне регистре („Службени гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20) |
| **Рок за спровођење препорука** | Први квартал 2021. |
| 1. **КРАТАК ОПИС ПРОБЛЕМА** | |
| Од подносиоца захтева се тражи да одређена документа достави у оригиналу или овереној копији, иако је довољно достављање документа у копији.  Иако је прописом јасно дефинисано на који начин се спроводи административни поступак, не постоји могућност подношења захтева и издавања акта електронским путем, па постоји простор за његову оптимизацију.  Од подносиоца захтева се неосновано тражи да користи печат на обрасцу захтева. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Промена форме докумената (оригинал, оверена копија, копија, копија уз оригинал на увид)* | X |  | 1,2 | | **Увођење е-управе** |  | Х |  | | **Престанак употребе печата** |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Промена форме докумената (оригинал, оверена копија, копија, копија уз оригинал на увид** * **Документ 2 – Доказ о идентитету одговорног уредника медија**   Од подносиоца захтева се неоправдано тражи да достави оверену копију личне карте или пасоша ради доказивања идентитета одговорног уредника медија. Међутим, за утврђивање идентитета потребни су подаци о личном имену, ЈМБГ броју, броју пасоша и држави издавања, па се предлаже да се приложе обична фотокопија личних докумената, по узору на регистрације које се тичу података о физичким лицима из регистра привредних друштава, а у по службеној дужности се може проверити валидност података и доказати идентитет.  **За примену ове препоруке потребна је измена Правилника о документацији која се прилаже у поступку регистрације медија у Регистар медија („Службени гласник РС”, бр. 126/14, 61/15 i 40/19).**   * **Документ 5 – Доказ о уплаћеној накнади за вођење поступка регистрације**   Према члану 43. Одлуке о накнадама за послове регистрације и друге услуге које пружа Агенција за привредне регистре подносилац захтева уз регистрациону пријаву доставља као један од могућих доказа о уплати: 1) први примерак Налога за уплату оверен од стране пружаоца платних услуга, 2) Налог за пренос оверен од стране пружаоца платних услуга, 3) Извод пословног рачуна платиоца оверен од стране платиоца или пружаоца платних услуга или 4) Потврду о извршеној уплати накнаде оверену од стране пружаоца платних услуга.  Предлажемо да се доказ о уплати накнаде доставља у обичној фотокопији, односно да се омогући подношење извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке потребна је измена Одлуке о накнадама за послове регистрације и друге услуге које пружа Агенција за привредне регистре („Сл. гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20).**   * 1. **Увођење е-управе по испуњењу свих техничких предуслова и када све надлежне институције буду своје податке учиниле доступним у електронској форми.**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ ПРАВИЛНИКА О ДОКУМЕНТАЦИЈИ КОЈА СЕ ПРИЛАЖЕ У ПОСТУПКУ РЕГИСТРАЦИЈЕ МЕДИЈА У РЕГИСТАР МЕДИЈА**  **Члан 1.**  У Правилнику о документацији која се прилаже у поступку регистрације медија у Регистар медија („Службени гласник РС”, бр. 126/14, 61/15, 40/19), у члану 7. став 1. тачка 2. речи ”оверена“ бришу се.  **Члан 2.**  Овај Правилник ступа на снагу осмог дана од дана објављивања у „Службеном гласнику Републике Србије.”  **Нацрт**  **Одлука о измени Одлуке о накнадама за послове регистрације и друге услуге које пружа Агенција за привредне регистре**  **Члан 1.**  У Одлуци о накнадама за послове регистрације и друге услуге које пружа Агенција за привредне регистре („Сл. гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20) у члану 43. став 3. тачка 3. после речи: „платиоца“, речи: „оверен од стране платиоца или пружаоца платних услуга“ бришу се.  **Члан 2.**  Ова одлука по добијању сагласности Владе, објављује се у „Службеном гласнику Републике Србије“ и ступа на снагу осмог дана од дана објављивања. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРАВИЛНИК О ДОКУМЕНТАЦИЈИ КОЈА СЕ ПРИЛАЖЕ У ПОСТУПКУ РЕГИСТРАЦИЈЕ МЕДИЈА У РЕГИСТАР МЕДИЈА**  Члан 7.  Уз регистрациону пријаву за упис података у Регистар, за медије који су регистровани у Регистру јавних гласила, прилаже се:  1) одлука издавача о језику издања, односно о језику пружања медијске услуге;  2) доказ о идентитету одговорног уредника медија (за домаће физичко лице ~~– оверена~~ фотокопија личне карте, за страно физичко лице – ~~оверена~~ фотокопија пасоша, односно ~~оверена~~ фотокопија личне карте ако је издата страном физичком лицу);  3) акт који садржи следеће податке о лицима из члана 39. став 1. тачка 8) Закона о јавном информисању и медијима („Службени гласник РС”, број 83/14):  – пословно име, односно назив, седиште и матични, односно регистарски број за правно лице;  – лично име и ЈМБГ домаћег физичког лица или број пасоша и назив државе која је издала пасош страног физичког лица;  – појединачно процентуално учешће у оснивачком капиталу медија, за чију тачност и потпуност, својим потписом одговара физичко лице издавач медија, односно одговорно лице у правном лицу издавачу медија;  4) податак о просечно продатом тиражу медија у претходној календарској години, за чију тачност и потпуност својим потписом гарантује одговорно лице издавача;  5) доказ о уплаћеној накнади за вођење поступка регистрације  **Преглед одредби Одлуке о измени Одлуке о накнадама за послове регистрације и друге услуге које пружа Агенција за привредне регистре**  VIII. НАЧИН ПЛАЋАЊА НАКНАДА  Члан 43.  Накнаде за поступање по захтеву корисника, односно регистрационој пријави, прописане овом одлуком, уплаћују се на одговарајући евиденциони рачун прихода Агенције, а доказ о уплати по сваком захтеву, односно регистрационој пријави, доставља се истовремено са подношењем захтева Агенцији, пре извршења услуге.  Рачуни за уплату накнада – евиденциони рачуни прихода Агенције, са софтвером за генерисање обавезујућег позива на број одобрења за уплату накнада, објављују се на интернет страници Агенције.  Подносилац захтева уз регистрациону пријаву доставља један од следећих доказа о уплати:  1. Први примерак Налога за уплату оверен од стране пружаоца платних услуга, који садржи:  − све обавезне елементе о извршеној уплати накнаде (назив платиоца, назив примаоца плаћања, број рачуна за уплату накнаде Агенцији, износ накнаде, сврху уплате, шифру плаћања, потпис односно сагласност платиоца и датум извршења);  − обавезан јединствени позив на број одобрења за сваку уплату, генерисан од стране Агенције, по моделу 97,  2. Налог за пренос оверен од стране пружаоца платних услуга, који садржи:  − све обавезне елементе о извршеном преносу средстава (назив платиоца, назив примаоца плаћања, број текућег рачуна платиоца, број рачуна за уплату накнаде Агенције, износ накнаде, сврху уплате, шифру плаћања, потпис односно сагласност платиоца и датум извршења);  − обавезан јединствени позив на број одобрења за сваку уплату, генерисан од стране Агенције, по моделу 97;  − клаузулу да је уплата накнаде реализована и датум када је реализована,  3. Извод пословног рачуна платиоца ~~оверен од стране платиоца или пружаоца платних услуга~~, који садржи:  – све обавезне елементе извода банкарског рачуна (назив платиоца, број рачуна платиоца и примаоца, број извода, датум извода, датум уплате накнаде, износ уплаћене накнаде, сврху уплате, и укупан промет рачуна);  – обавезан јединствени позив на број одобрења за сваку уплату, генерисан од стране Агенције по моделу 97,  4. Потврду о извршеној уплати накнаде оверену од стране пружаоца платних услуга која садржи:  − све обавезне елементе о извршеној уплати накнаде (да је налог за уплату накнаде односно налог за пренос средстава реализован, датум извршења налога, износ накнаде, број рачуна за уплату накнаде Агенцији, сврху уплате, назив платиоца, назив примаоца);  − обавезни јединствени позив на број одобрења за сваку уплату по моделу 97 генерисан од стране Агенције.  Агенција испоставља обрачун накнаде за давање регистрованих података, извештаја и пружање других услуга из чл. 28, 30, 34, 35. и 36. ове одлуке.  Када је за издате податке, извештаје или друге пружене услуге Агенције обвезник плаћања накнаде правно лице, односно предузетник који континуирано преузима податке од Агенције, начин плаћања накнаде и други услови везани за преузимање и коришћење података могу се уредити уговором закљученим између Агенције и правног лица, односно предузетника.  У случају кад се накнада прописана овом одлуком, у складу са законом, плаћа у страној валути, обрачун накнаде врши се применом средњег курса Народне банке Србије, на дан издавања обавештења за уплату накнаде.  Агенција врши наплату накнаде и путем платних картица или других облика електронског плаћања при подношењу регистрационих пријава електронским путем, при чему доказ о уплати накнаде представља електронски запис о извршеној уплати.  За потребе наплате накнаде путем платних картица Агенција може отворити платни рачун код пословне банке.  Средства са платног рачуна отвореног код пословне банке дневно се преусмеравају у корист евиденционог рачуна прихода Агенције отвореног код Министарства финансија – Управе за трезор.  Лице које је платило накнаду: коју није било дужно да плати, за коју није поднело захтев за поступање или је платило у износу већем од прописане, као и лице које је платило накнаду за услугу Агенције, а та услуга није извршена, има право на повраћај накнаде.  Захтев за повраћај накнаде подноси се регистру односно другом организационом делу надлежном за решавање по поднетом захтеву.  Ако подносилац регистрационе пријаве, односно уплатилац више или погрешно уплаћених средстава, није поднео захтев за повраћај, регистар надлежан за поступање по регистрационој пријави или захтеву, односно други организациони део Агенције, иницираће повраћај средстава, уколико располаже свим потребним подацима (назив и број рачуна уплатиоца, утврђени износ и основ за повраћај) на рачун уплатиоца, са којег је уплата извршена, односно на рачун који се води у Јединственом регистру рачуна ако је уплатилац, односно правни следбеник уплатиоца правно лице или предузетник.  Повраћај средстава ближе се уређује општим актом, који доноси Управни одбор и који се објављује на интернет страни Агенције.  Подаци о више или погрешно уплаћеним средствима евидентирају се, прате и објављују на интернет страни Агенције, која се редовно ажурира.  Објављивањем података из претходног става на интернет страни Агенције, сматра се да је извршено обавештавање корисника о више или погрешно уплаћеним средствима.  Повраћај неискоришћених средстава одобрава директор Агенције.  На више и погрешно уплаћена средства која нису враћена јер није поднет захтев за повраћај, односно за која се не могу утврдити сви подаци потребни за извршење повраћаја, примењују се одредбе закона којима се регулише застарелост потраживања. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 613.749,41 РСД. Усвајање и примена препорука ће донети привредним субјектима годишње директне уштеде од 241.780,23 РСД или 1.987,97 ЕУР. Ове уштеде износе 39,39% укупних директних трошкова привредних субјеката у поступку.    Усвајање препоруке ће допринети поједностављењу административног поступка и побољшању пословног амбијента и истоветности поступања. | |